Pokalbis buvo gerai struktūruotas, akcentuojantis svarbiausius dalykus, kai su vaiku kalbama apie tėvų priklausomybes, nepriežiūrą. Džiugu, kad tikrai girdi vaiką, kad pokalbį vedi ne savo menamu įsivaizdavimu apie vaiko gyvenimą, o reaguodamas į kiekvieną vaiko sakinį ir į jį įsijausdamas. Puiku, kad nenuskubėjai prie sprendimų ir PVL alternatyvos siūlymo, stengeisi su vaiku išbūti jo situacijoje, į ją įsigilinti. Naudoji atspindėjimus, nepamiršti panagrinėti vaiko jausmų, natūralizuoji kylančias emocijas ir, labai svarbu, įtvirtini tai, kad tėvai yra atsakingi už vaikų priežiūrą ir kad jie neturi teisės taip su mergaitėmis elgtis. Ateityje atkreipk dėmesį į pokalbio tempą, pasistenk neskubėti - pokalbis bus dar natūralesnis. Taip pat naudoji nemažai uždarų klausimų, juos užduodi po du-tris. Atviri klausimai vaikui leis išsakyti daugiau, pokalbis neturės apklausos įspūdžio. 