Sveikinu išbandžius save nekonsultaciniuose pokalbiuose! Pokalbiuose tau puikiai pavyko reaguoti ramiai ir pagarbiai, jautėsi tavo empatiška nuostata vaiko atžvilgiu. Gerai, kad neįsivėlei į vaikų žaidimus ir nustatei aiškias pokalbio ribas – „girdžiu, kad tu ir toliau juokauji, todėl man sunku suprasti, kuo galiu tau padėti“. Taip pat labai natūraliai ir laiku sureagavai į situaciją, kai be galo sunku su vaiku susikalbėti, vaikas neklausė, ką jam sakei, dažnai pertraukinėjo – sugebėjai ramiai, paprastais žodžiais atkreipti jo dėmesį į tokį jo bendravimo stilių ir aiškiai nubrėžei pokalbio ribas. Ką gali patobulinti, tai pokalbio stabdymą ir užbaigimą: aiškiai įvardink, kas trukdo užmegzti kontaktą – „tu skambini ne vienas ir aš negaliu su tavimi susikalbėti“, pateik vaikui pasiūlymą – „Kviečiu paskambinti kitą kartą, kai norėsi pasidalinti savo rūpesčiais“, užbaik pokalbį – „o šįkart aš dedu ragelį. Sėkmės tau“. Lauksiu kitų tavo supervizijų. Sėkmės!