Buvo malonu klausyti, kaip bendrauji su vaiku, kokia empatiją ir šilumą jam skleidi, kaip gražiai užmezgi ryšį bei vaiko pasitikėjimą. Nors merginai ir buvo sunku prabilti apie patirtą seksualinę prievartą, labai gražiai, tinkamai ir taktiškai drąsinai ją. Puiku, jog labai aiškiai ir ne vieną kartą įvardinai, jog mergina dėl išprievartavimo nėra kalta, jog skriaudėjas padarė nusikaltimą ir neturėjo teisės taip elgtis, nepriklausomai nuo to, ar mergina vartojo pati alkoholį. Naudoji daug atspindėjimų, gerai formuluoji klausimus. Galėjai daugiau patyrinėti merginos jausmus ir neskubėti prie sprendimų, nes situacija iki galo liko neatskleista (kas prievartautojas, kas vyko pastarąją savaitę ir kt.). Be to, seksualinės ir fizinės prievartos atveju labai svarbu įvertinti vaiko būklę esamuoju momentu - ar jam nereikalinga med.pagalba.