Tikrai labai pavykęs, iki galo užbaigtas pokalbis. Pokalbyje buvo daug empatijos, palaikymo ir kantrybės. Vedei pokalbį ramiai, neskubėdama, pasitikslindama, naudodama atspindėjimus, išlaikydama pauzes, taip leisdama vaikui išsikalbėti. Susiformavo geri klausimų formulavimo įgūdžiai, klausimai atviri, pasitikslinantys, šaunu, kad nepamiršai jausmų. Kviečiu drąsiau pasitikslinti, jeigu vaikas nuolat kartoja kokią nors frazę ar žodį, pvz.: "šlykštu", galima pasiklausti, kas konkrečiai jai kelia tokius jausmus. Galima vaiką labiau padrąsinti naudojant atspindėjimus: "suprantu, kad gali būti nedrąsu apie tai kalbėti". Pokalbį užbaigei susitarimu su vaiku ir padrąsinimu paskambinti dar kartą. Šauniai susitvarkei, sėkmės kituose pokalbiuose. 