Pokalbis buvo labai empatiškas ir jautėsi, kad tau iš tiesų svarbu išklausyti vaiką. Gerai, kad pokalbio metu bandei išsiaiškinti ar mergina iš tiesų yra nėščia ir nepriėmei to kaip fakto, nes mergina pati dar nebuvo dėl to tikra. Tik tyrinėjant situaciją svarbu visada nepamiršti vaiko klausti ir apie jausmus (pvz.: kaip mergina jaučiasi galvodama, kad yra nėščia?), ko šįkart labai pritrūko. Be to labai svarbu natūralizuoti vaiko jausmus, su jais išbūti, nes vaikas net kelis kartus pokalbio metu paminėjo, kad jam yra baisu. Tyrinėdama situaciją taip pat stenkis vengti uždarų ar dvigubų klausimų. Ateityje stenkis taip neskubėti prie galimų sprendimų paieškos, tyrinėjant situaciją ir jausmus šalia galima panagrinėti ir galimas alternatyvas (pvz.: kas būtų jeigu ji papasakotu apie savo galimą nėštumą tėvams? kaip jos vaikinas galėtų reaguoti į tokią naujieną ir pan.). Gera pradžia ir sekmės tolimesniuose pokalbiuose!