Sveikinu ganėtinai šauniai susitvarkius su situacija! Labai džiaugiausi tavo smalsumu, nepasidavimu ir noru išsiaiškinti, ką vaikas nori pasakyti, kaip jis jaučiasi. Situacijos nagrinėjimas buvo tikrai puikus. Kaip ir aptarėmė grįžtamojo ryšio metu, klausti daugiau apie jausmus - susitikrinti - kaip jis jaučiasi dabar, kaip jaučiasi tau tai pasakodamas. Galima grįžti į praeitį ir klausti kaip tuomet jautėsi. Ir kviečiu kartais padaryti keliom sekundėm ilgesnes pauzes tarp klausimų ir vaiko atsakymų, kad nesigautų, kad vaiką kamantinėjame. Ačiū tau už pokalbį, buvo malonu klausyti kaip tau rūpi vaikas ir kaip stengiesi jį suprasti, kviesti jį patį reflektuoti apie situaciją ir kad nesijautė (ko ir negalėtų būti) jokio vaiko "teisimo" ar noro jį pamokyti.