Tau teko sunkus pokalbis. Nelengva kalbėtis su vaiku, kai pokalbis vyksta apie trečią asmenį, dėl kurio vaikas skambina. Pokalbio pradžioje paaiškinai kada vaikai skambina į Vaikų liniją. Su empatija gilinaisi į vaiko jausmus, tyrinėjai situaciją. Klausei vaiko, ką jis pats mano apie tai kas vyksta su drauge. Gilinaisi į vaiko santykius su drauge. Prieš nukreipiant vaiką specialisto konsultacijoms verta giliau patyrinėti situaciją ir paruošti vaiką. Kaip pastebėjai iš vaiko reakcijos, „aš nenoriu pas psichologą“, vaikas dar nebuvo pasirengęs išgirsti tokį siūlymą. Noriu pagirti už tai, kad tinkamai formuluoji klausimus, laikaisi konsultavimo modelio, nuosekliai vedi pokalbį. Kai turėsi daugiau praktikos pokalbyje pati jausiesi geriau ir laisviau, tai leis giliau patyrinėti situaciją ir pajausti vaiko emocinę būseną.