Pokalbyje iš tiesų nemažai dėmesio skyrei vaiko situacijos supratimui, išsiaiškinimui. Situaciją tyrinėti bus lengviau, kai uždarus klausimus pakeisi atvirais. Tuo pačiu vaikas jausis daugiau pasipasakojęs, išgirstas. Gražiai pokalbyje vaiką palaikei, kad gali kalbėtis apie viską, kas jam svarbu, užtikrinai konfidencialumą, stipriai vaiką padrąsinai, kad lytiniai santykiai yra dviejų žmonių susitarimas ir kad niekas neturi teisės merginą versti ką nors daryti, ko ji nenori. 
Pokalbyje judėti tolyn leido reguliarūs pasitikslinimai, atspindėjimai, apibendrinimai. Kad vaikas jaustųsi kuo labiau išgirstas, stenkis neskubėti prie sprendimų, nespėliok, nedaryk išankstinių prielaidų - geriau klausk, leisk vaikui pačiam papasakoti.
Didesnį dėmesį skirk jausmų supratimui, atspindėjimui. Tam labai padeda frazės kaip: "suprantu, kad dabar gali jaustis dar nepasirengusi lytiniams santykiams, o oralinis seksas tau atrodo šlykštus. Natūralu, kad gali jaustis pasimetusi šioje situacijoje." 