Pokalbis buvo kupinas empatijos, jautrumo, supratimo, nuoširdumo, pvz.: "Girdžiu ir netgi jaučiu, kad tau liūdna". Pokalbyje girdėjosi labai gražiai suformuotų klausimų, klausimų apie jausmus, atspindėjimų, pasitikslinimų. Net ir nežinodamas, kaip paklausti apie savižudiškas mintis, puikiai suformulavai klausimą: "Nerimauju, ar negalvoji pakenkti sau". Tikrai buvo gera tavęs klausyti. Kad pokalbis būtų gilesnis, panaudodamas klausimus "kada", "kuo svarbu", "kas pasikeitė", kas padeda išbūti", analizuok situaciją, klausk vaiko apie jo kasdienybę ir pan. Kai nebepavyksta sugalvoti, kur toliau kreipti pokalbį, apibendrink, pasitikslink. Kartais tokiu būdu pavyksta dar labiau prakalbinti vaiką. Ačiū, kad mokaisi, stengiesi, tobulėji. Didžiausios sėkmės kituose pokalbiuose. Ačiū. 