Puikiai naudoji atspindėjimus, dažnai taikai atvirus klausimus, bandai vaiką suprasti. Pokalbyje norėjosi daugiau empatijos, švelnumo, pasidžiaugimo už vaiką, kad jis turi savo mėgstamą veiklą, norėjosi ir daugiau jausmų analizės, pvz., tada kai vaikas pasakė, kad jau įkėlė vlogą, galima buvo paklausti, kaip jis tada jautėsi. Norėjosi daugiau situacijos analizės (daugiau sužinoti apie jo keliamą turinį, ateities tikslus su tuo). Patiko vieta, kai pasakei, jog vyresni žmonės dažnai nesupranta ir nerimauja dėl interneto saugumo, paklausei, kodėl vaikas bijo pokalbio su mama (tiesa, kodėl geriau versti į ,,dėl kokių priežasčių"). Pabaigoje uždavei puikų klausimą ,,kaip tu įsivaizduoji pokalbį su mama?" 