Pokalbyje stengeisi palaikyti vaiką, rasti jam taip norimą sprendimą čia ir dabar. Tyrinėjai situaciją, informavai vaiką, jog tai apie ką jis pasakoja yra netinkamas tų asmenų elgesys ir jie neturi teisės taip elgtis, tyrinėjai alternatyvas, kurios galėtų padėti vaikui. Tokiuose pokalbiuose, kai vaikas, tiesiog reikalauja išspręsti jo problemą čia ir dabar verta prisiminti, jog VL yra vis tik emocinės paramos linija. Mes nežinome ir neturime žinoti visų techninių ir specifinių niuansų tam tikrose srityse, o teikiame emocinę paramą telefonu. Verta pasistengti tai iškomunikuoti vaikui ir pokalbį pasukti iš techninės pusės į emocinę. Galėtų padėti tokios frazės: „Girdžiu, kad esi šiuo metu sutrikęs, klausi ką daryti ir ieškai atsakymų. Ačiū, kad pasitiki VL, tačiau aš negaliu tau atsakyti į visus tau kylančius klausimus, nes tiesiog nežinau, bet mes galėtume kartu paieškoti išeičių iš šios situacijos.“