Klausimus formuluoji atvirus, skatinančius kalbėti. Sunkumas šiame pokalbyje buvo su struktūravimu, šioje vietoje daugiau laiko reikėjo paskirti situacijos tyrinėjimui ("papasakok, ką matei per televiziją apie šitą virusą?", "kaip reagavo į tavo susirgimą suaugusieji?" ir pan.). Tokioje situacijoje galima atreaguoti ir tai, kad tikrai neramu gali būti žiūrint įvairias žinias apie virusus, tačiau Lietuvoje šis virusas niekam nebuvo nustatytas, todėl tikimybė juo užsikrėsti yra labai maža, padrąsinti, kad suaugusieji tikrai jei matys, kad kažkokie simptomai kelia nerimą kreipsis į gydytojus. Taip pat galima atreaguoti, kad gulint namuose ir žiūrint tokias laidas mergaitę apima nerimas, todėl pasiūlyti drauge pamąstyti, ką galėtų veikti vietoje tokių laidų žiūrėjimo. 