Ačiū Inga už labai jaukų, labai šiltą Kalėdinį pokalbį. Šauniai susitvarkei su lengvai kalėdišku, bet visai rimtu pokalbiu, nors pradžioje jautėsi, kad lauki tos „baisios“ supervizijos. Ir tikrai gera buvo klausyti, kaip atidžiai tyrinėjai situaciją, kaip jautriai atliepei į vaiko jausmus (aš girdžiu, kad su dideliu rūpesčiu galvoji apie dovanas), savalaikiai atviri klausimai, atspindėjimai, apibendrinimai, leido vaikui dalintis ir kartu ieškoti alternatyvų situacijai išspręsti. Pokalbį dar labiau sušildytų vaiko palaikymas ar padrąsinimas, kad jis turi tiek idėjų, kad taip gerai žino, ką mėgsta jos mama, o tuo pačiu atsirastų erdvės daugiau pakalbėti apie tėvus. O pačio sprendimo, ką nors pagaminti mamai, patyrinėjimas (kur ieškosi receptų, ar moki naudotis orkaite, kokių ir kur įsigysi reikalingų ingredientų, kaip ji įsivaizduoja mamos reakciją gavus tokią dovaną ir t.t.) turbūt jūsų pokalbį būtų padaręs dar gilesnį. Sveikinu Inga ir linkiu nuoširdžių pokalbių po Naujų!