Pokalbiai apie savižudybę tikrai gali būti sunkūs ir kelti pačių įvairiausių jausmų, todėl viskuomet kviečiu po jų pasidalinti savo jausmais su budėjimų koordinatorėmis.
Šis, staigus tavo pokalbis buvo struktūruotas ir kryptingas. Išgirdusi, kad vaikas yra išgėręs neaiškų kiekį kažkokių vaistų, ėmeisi veiksmų, kad užtikrinti vaiko saugumą. Įtikinai jį, kad svarbu kuo greičiau išsivemti ir išsikviesti pagalbą. Tai tikrai svarbu pokalbiuose apie savižalą. Pirmiausia vaiko saugumas, o tik tuomet jo sunkumas! Džiugu, kad nepalikai vaiko net tuomet kai jis ėjo vemti. Paprašei, kad leistų „pasilikti“ su tavimi ir telefone įjungtų garsiakalbį. Tai tikrai rodo tavo nuoširdų rūpestį ir norą padėti vaikui. Tokiu atveju, kai vaiko sveikatai gresia realus pavojus, svarbu išsiaiškinti ne tik jo adresą, telefono numerį, vardą ir pavardę, tačiau, svarbu, kad vaikas paliktų atrakintas duris. Šaunuolė, puikiai susitvarkei!
