Pokalbyje jautėsi labai daug empatijos, išsiaiškinai, kad mergina avarijoj neteko savo vaikino ir išreiškei nuoširdžią užuojautą, pasiteiravai, kas nutiko ir kaip ji jaučiasi. Gana greitai nušuoliavai ir netgi darei lengvą spaudimą merginai, kad jai vertėtų pasikalbėti su vaikino draugais, tėvais ir pan., kai mergina to akivaizdžiai nenorėjo. Todėl man norėjosi, kad tu būtum labiau išbuvęs ,,čia ir dabar", su jos jausmais, skausmu, kad daugiau paklausinėtum apie vaikiną, koks jis buvo, ką jie veikė kartu, kaip ji išgyvena tą skausmą jau visą mėnesį, kas jai padeda ir pan. Į savižudybės riziką sureagavai tinkamai, bet buvo galima dar rimčiau: išsiaiškinti jos ketinimus iškart, kaip dažnai galvoja, kada paskutinį kartą galvojo nusižudyti ir pan. Gerai tai, jog įsitikinai, jog bent pokalbio metu ji vaistų su savimi neturi. 