Jautėsi tavo kaip konsultanto nuoširdus susirūpinimas. Labai gražūs jausmų atspindėjimai, aktyvus klausymas. Puikiai pavyko atpažinti aukštą savižudybės riziką, tuo pačiu pokalbyje išgirdai ir įvardinai ambivalenciją, nuolat sugrįždavai prie jausmų, ką šiuo metu jaučia vaikas, kaip keičiasi jo būsena. Labai svarbu yra užtikrinti vaiko saugumą, galime paprašyti, kad jis nuleistų į tualetą tabletes, paprašyti sudaryti 'kontraktą' kad vaikas šį vakarą nesižudys, o paskambins rytoj pasikalbėti vėl. Galime įvardinti tai, kad nusižudyti jis spės visada ir tai yra jo laisva valia, tačiau mums yra svarbu, kad jis liktų gyvas. Svarbu 'išlošti' daugiau laiko, kad vaiko mintys galėtų pasikeisti. Taip pat labai svarbu suvokti savo, kaip konsultanto galimybes. Po tokio pokalbio gali kilti sunkus jausmas, todėl patartina yra išsikalbėti apie pokalbį su VL koordinatoriumi, supervizoriumi, kitu konsultantu, 'išsiventiliuoti' jausmus, aptarti pokalbį atvejų analizės susirinkime, kuriuos jūs savanoriaud