Šauniai pradėjai pokalbį, skatinai kalbėti vaiką, kuris girdėjosi, kad yra susirūpinęs, tyrinėjai situaciją. Tavo balsas viso pokalbio metu buvo ramus, o tai labai svarbu tokiose situacijose. Taip pat svarbus buvo tavo pasakymas, kad niekas neturi teisės dalintis žmogaus atvaizdu be jo sutikimo. Tokio tipo pokalbiuose pravartu ieškoti suaugusiųjų pagalbos, todėl gerai, kad apie tai klausei merginos ir jai išsigandus, kad tėvai viską sužinos, pasiūlei pagalvoti, kas be tėvų galėtų jai padėti. Gerai, kad merginą informavai apie žinučių išsaugojimą, nes jų gali prireikti kaip įrodymo. Šiam pokalbiui būtų padėję, jei merginą būtumei informavusi, kad viliojimas yra nusikalstama ir baudžiama veikla bei aptarusios vaikino užblokavimo galimybę.