Pokalbyje stengeisi atspindėti vaiką, aiškintis situaciją ir ją analizuoti. Pokalbyje buvai empatiška, labai gerai formulavai klausimus, kurie leido vaikui atviriau pasakoti savo sunkumus. Sveikintinas noras nuimti atsakomybę nuo vaiko, net kelis kartus pakartojai, kad niekas neturi teisės taip elgtis. Ateityje siūlyčiau vengti tokių pasakymų kaip „situacija yra kebli“ – tai nurodo moralinį vertinimą ir gali sudaryti įspūdį vaikui, kad išeities galbūt net nėra. Geriau vaiką informuoti, jog „tai yra nusikaltimas ir tavo patėvis neturi teisės šitaip elgtis su tavimi“. Pokalbiuose su vaiku stenkis daugiau būti „čia ir dabar“, rodyti palaikymą ir aiškintis situaciją, jausmus. Suprantama, kad norisi greičiau pereiti prie sprendimų, tačiau ir tu, ir vaikas geriau jausitės, jei iki galo patyrinėsi situacijas, kuriose vyksta prievarta, klausi apie tose situacijose vaiko išgyvenamus jausmus. Sėkmės!