Labai lengvai užmezgei kontaktą, parodei supratimą panaudodama atspindėjimus. Jautėsi, kad stengiesi išbūti su mergaite. Raginčiau daugiau išbūti su vaiku ir neskubėti prie galimų sprendimų, neišanalizavus vaiko situacijos, klausimas "kokie tavo planai" labiau tiktų pokalbio pabaigoje. Reikėtų vengti per greitų išvadų, klausimas apie abortą taip pat galėjo būti į pokalbio pabaigą. Labai džiugu, kad formuojasi geri klausimų formulavimo įgūdžiai, kad naudoji atspindėjimus, pasitikslinimus. Linkėčiau labiau analizuoti situaciją, aiškinantis kas vaikui kelia nerimą, kas labiausiai rūpi, nepamirštant klausimų apie jausmu ir išbūnant su vaiku jo situacijoje kuo ilgiau nesiūlant sprendimų. Sėkmės kituose pokalbiuose!