Labai puikiai mezgei pokalbį, paskatinai vaiką kalbėti atvirais klausimais (pvz. kas nutiko? o tai dėl ko barasi? o kaip anksčiau būdavo?). Šaunu, kad vis dažniau apibendrini, ką išgirdai iš skambinančiosios. Šiame pokalbyje dar būtų padėję, jei būtum įtraukusi skambinančiąją į tokį supratimą, ko jai norisi iš pokalbio, pvz. girdžiu, kad nuo brolio gimimo tikrai pasikeitė tavo santykis su mama, taip tikrai būna, nes visa šeima išgyvena didelius pasikeitimus, svarstau, ko tau labiau norėtųsi iš mūsų pokalbio: mes galėtume pasikalbėti, kaip tau išbūti šiuo laikotarpiu, o gal tu norėjai pasidalinti stipriais jausmais kilusiais po susipykimo. Jei skambinantysis sako, kad nežino ko tikėjosi, galima klausti, o ką galvojai prieš paskambinant, gal iš tų minčių kartu suprasim, ko tau norėjosi.