Teko emociškai sudėtingas pokalbis, kai ką pavyko padaryti labai gerai, kai kur reiktų atkreipti dėmesį, kai susidursi su panašiomis temomis ateityje. Džiugu, kad nebėgi nuo savižudybės temos, aiškiai ir tinkamai reaguoji į užuominas, sieki užtikrinti vaiko saugumą, išvesti iš aukštos rizikos situacijos. Ateityje nepamiršk atspindėti ambivalenciją, o prieš siūlant jungti su 112 dar pabandyk sudaryti su vaiku kontraktą. Šį kartą gan išsamiai tyrinėji situaciją, būtų šaunu, jei tą pabandytum daryti labiau atvirais klausimai ir mažiau apklausos būdu. Pokalbyje norėjosi girdėti kiek daugiau empatijos, švelnumo ir ypatingai užuojautos, kai mergina prakalbo apie vaikino žūtį. Kiek paskubėjai su sprendimais ir tęstinės psich.pagalbos siūlymu - paprastai praėjus vos dviem savaitėms nuo artimojo mirties to nedarome, stengiamės tiesiog išbūti su vaiku, natūralizuoti jo patiriamą skausmą, išreikšti kuo didesnę užuojautą.