Šaunuolė Justina, tau pavyko labai geras, žaismingas Kalėdinis pokalbis. Labai sustiprėjai aktyviame klausyme ir atspindėjime, bet kas svarbiausia, buvo labai juntamos tinkamos pokalbio intonacijos, aktyvus klausymas ir daug empatijos. Džiaugiuosi, kad išgirdai vaiko pasakymą, jog sudužo žaisliukai ir rūpestingai domėjaisi jo saugumu. Tai rodo tavo nuoširdų rūpestį. Pokalbį dar labiau sušildytų vaiko palaikymas ar padrąsinimas, kad jis išdrįso paskambinti bei patyrinėti, o ką gi reiškia girdėtas „blogas vaikas ar dažnai prisidirbu“, nes tuo pačiu atsirastų erdvės daugiau pakalbėti apie patį vaiką. O vaiko aplinkos, draugų su kuriais dūko, patyrinėjimas (kas buvo tavo draugai, su kuriais žaidei, kokių dar draugų turi, ką veikiat su draugais ir t.t.) turbūt jūsų pokalbį būtų padaręs dar gilesnį. Sveikinu Justina, linkiu nesustoti ir pabaigti VL mokymus jau kitų metų pavasarį!