Pokalbio pradžioje puikiai pavyko prakalbinti vaiką, padrąsinai kalbėti, sukūrei saugią erdvę išsipasakoti, atspindėjai vaiko sunkius jausmus. Šioje situacijoje jau pokalbio pradžioje galima įvardinti, kad alkoholizmas yra liga, priklausomybė, kurią gydyti gali medikai, kai to nori pats suaugęs, o vaikas dėl to nėra atsakingas (nuimti kaltę). Aiškinamės, kokia yra vaiko kasdienybė, gyvenant tokioje aplinkoje - susirenkame kuo daugiau detalių bendram vaizdui susidaryti, kad žinotume, kokios grėsmės jam kyla, kaip yra užtikrinami jo poreikiai. Domimės, kas vaikui padeda išbūti tuo metu, kai namuose yra girtaujama/grįžta girtas tėvas. Ką vaikas tuo metu daro?Kokie suaugę yra jo aplinkoje, kuriais vaikas galėtų pasitikėti. Klausiame, kaip vaikui atrodo, kam jis galėtų papasakoti (neklausiame konkrečiai - ar kalbėjaisi su mama/mokytoja/pan.)ar yra kas apie tai žino?