Labai ramiai, empatiškai kalbėjaisi su vaiku, stengeisi jį išgirsti, suprasti ir jam padėti. Tinkamai formuluoji klausimus, naudoji trumpus atspindėjimus rodydama vaikui, kad jį supranti ir girdi. Iš pokalbio gana logiškai pasiūlei PVL, tačiau tai įvyko kiek per greitai. Dar buvo likę gana nemažai situacijos ir jausmų tyrinėjimo: koks paskutinis įvykis, kokie santykiai su tėvais, kai negeria, iki galo nebuvo aišku, ar jie geria abu ar visaip būna, ką daro ir jaučia vaikas, jos sesė ir t.t. Svarbu, kad kalbėjai apie alkoholizmą kaip ligą, nuėmei atsakomybę nuo vaiko. Tačiau trūko trumpo įvado į tai, kodėl sakai, kad tai alkoholizmas. Mes nediagnozuojame, tad teisingiau sakyti, kad ,,iš to ką pasakoji, atrodo, kad tavo tėvai priklausomi nuo alkoholio..." Šiaip buvo stiprus pokalbis. Ačiū Tau!