Tinkamai sureagavai į vaiko klausimą, nepasimetei: "Aušra, čia tu?" Ramiu tonu paaiškinai, kad vaikų linija yra anonimiška ir dabar vaikas gali pasikalbėti su tavimi. Taip pat, vaikui vis prašant sujungti su kitu konsultantu, tinkamas buvo ir tavo klausimas: "O kuo tau taip svarbu kalbėtis su kitu konsultantu?" Tokioje situacijoje galima atreaguoti, kad tu supranti, jog jam patiko pokalbis su kitu konsultantu ir suprantama, kad gali būti sunku pasakoti vėl tą pačią istoriją, tačiau vaikų linijos konsultantai visi paruošti vienodai ir visi konsultantai yra vienodai pasirengę išklausyti ir kalbėtis. Jeigu situacija nesikeičia: naudojame trijų žingsnių taisyklę:1. Įvardiname, kam skirta vaikų linija/ko ji nedaro, 2. Pakviečiame vaiką pasikalbėti 3. Situacijai nesikeičiant tai atspindime ir atsisveikiname ("Girdžiu tu ir toliau klausinėji to paties ir mūsų pokalbis nevyksta, todėl dabar su tavimi atsisveikinu, iki")