Pokalbis buvo labai natūralus, kupinas empatijos ir tokio šilto įsitraukimo. Vaiką ir drąsinai, ir natūralizavai jausmus ir ypač padėjo vaikui frazės :“ kad gali būti nejauku, bet galim kalbėt visom temom“, „nėra patogi tema, suprantu, kad nelengva pradėt“. Ir vaikas vis drąsiau kalbėjo, vis aiškiau vardino, kad neramina  vaikino reakcija, kad oralinis gali būti šlykštu, pasakojo apie jų aplamai tarpusavio  santykius. O tai vedė lyg tokio bendro judviejų santykių  suvokimo. Dar būtų labai vertinga paklausti merginos; „pasakoji,  ko nori vaikinas, o ko tu pati norėtum? “. Taip pat  pokalbiuose, kuomet jaučiasi vaiko abejonės, dviprasmiški jausmai, galima vaikui atspindėti jo jausmų dvilypumą (Girdžiu, kad iš vienos pusės norėtum tai padaryti, bet tuo pat metu ir abejoji, sakai, kad tau tai šlykštu), pabandyti kartu su vaiku aptarti, kuris iš šių jausmų stipresnis – tas padėtų ir einant link sprendimų. Puikiai. Ačiū.