Pirmame pokalbyje, kai tave užsipuolė dainuojantis vaikas, ramiu balso tonu mėginai užmegzti su vaiku kontaktą ir paaiškinti, kam yra skirta Vaikų linija. Aiškiai davei vaikui suprasti kad netoleruosi įžeidinėjimų. Paaiškinai, kad vaikas gali skambinti vėl, kai norės pakalbėti. Puikiai pavyko susitvarkyti su užduotimi. Antrame, seksualinio pobūdžio pokalbyje jautėsi lengvas sutrikimas. Nepaisant to, siekei išklausyti ir suprasti vaiką. Tyliame pokalbyje atspindėjai girdimus garsus, mėginai praklabinti vaiką. Nepavykus prakalbinti buvo juntamas spaudimas, „turiu tave įspėti“, „aš galiu tau skirti laiko“. Vaikai pokalbio metu kartais elgiasi ne taip kaip iš jų tikimės. Tuomet galima leisti vaikui išsikalbėti, jei nėra agresijos konsultanto atžvilgiu. Pokalbyje su „marsiečiais“ bandei racionaliai reaguoti į situaciją, buvo girdėti abejonė vaiku, tačiau pokalbyje jauteisi laisvai ir užtikrintai. Išlaikei pagarbų toną ir nuoseklią pokalbio struktūrą. Puiku. 