Malonus tavo balso tonas padeda megzti su vaiku ryšį. Visai nemažai naudoji atvirų klausimų – tai skatina kalbėti ir vystytis pokalbiui. Kaip aptarėme, svarbu pabūti su ta situacija, kuri yra, nenuskubėti į sprendimus, nors ir džiugu, kad domiesi apie kitus variantus ir tai irgi tinka, tačiau leisk vaikui daugiau iškalbėti apie tuos draugus, kurie BUVO svarbūs. Pasitikėk vaiko kūrybiškumu ir leisk jam sugalvoti variantus, kaip jis pavyzdžiui galėtų susirasti draugų, jei jau tam laikas. Bet pokalbyje pasistenk pabūti daugiau su ta netektimi. Galbūt galima ir patyrinėti, kas galėtų slėptis už to, ko vaikas bijo („bijau, kad galiu prikalbėti“) – „o kaip manai ko gali prikalbėti?“ ir „kaip manai sureaguotų tie buvę draugai, jei kažką ne taip pasakytum?". Nors ir labai noris, kad pagerėtų, palengvėtų bet lėtumas pokalbyje ir net pauzės padeda vaikui dažnai net dar labiau.