Sveikinu atlaikius nekonsultacinių skambučių užsiėmimą! Jų vaikų linijoje tikrai pasitaiko, tad mokėti juos naviguoti yra svarbu. Reikėtų atkreipti dėmesį į ribų brėžimą, jas brėžti/nustatyti yra labai svarbu ir vienas iš dalykų, kuris padeda būti nekonsultaciniuose skambučiuose (pvz.: aš mielai paklausysiu tavęs dainuojant 30 sekundžių, bet po to norėsiu pasikalbėti, o jeigu nepavyks, man teks atsisveikinti; tu vis klausi kaip aš atrodau, ir aš minėjau, kad vaikų linijoje kalbamės apie vaikus, tad jeigu nepavyks sukurti dialogo, man teks atsisveikinti ir pan.). Kaip aptarėme per refleksiją, svarbu šiuose pokalbiuose išlikti empatiškai, pažiūrėti į situaciją kiek su vaikišku smalsumu, kviesti vaiką pokalbiui ir, žinoma, neužsimezgus dialogui arba kai yra nemalonu - tą įvardinti ir  kviečiant skambinti kitą kartą, atsisveikinti. 