Labai geras baigiamasis pokalbis, kuriame buvo daug gražių dalykų - natūralumo, sklandumo, daug empatijos, gerai sekėsi tyrinėti situaciją, skyrei daug dėmesio jausmams, kelis kartus nuėmei vaiko atsakomybę – visa tai skambėjo natūraliai ir tikslingai. Jautėsi, kad kontroliuoji pokalbį ir išlaikai struktūrą. Puikiai išgirsdavai ir įsiklausydavai į vaiko užuominas, tikslindavaisi atvirais klausimais. Šaunu, kad nepalikai vaiko su jo sumušta ranka, bet švelniai ir užtikrintai tyrinėjai vaiko savijautą ir sužalojimo pobūdį. Gražus ir šiltas klausimas apie vaiko savijautą: „Kas tau padeda šiandien išgyventi dieną?“ – nuostabiai atliepi vaiko jaudulį, jautrumą ir emocinį susijaudinimą“. Vienintelis mano pastebėjimas yra neskubėti eiti link nukreipimo į PVL, kol iki galo neištyrinėjai pagalbos šaltinių vaiko aplinkoje. Sveikinu sėkmingai pabaigus mokymus!