Labai empatiškai bendrauji su vaikais, formuluoji gražius atvirus klausimus, kvieti vaiką kalbėti apie jį, nepamiršti pasiteirauti apie jausmus (pvz "kokius jausmus tau sukėlė filmas?"). Nekonsultaciniuose skambučiuose svarbu kuo labiau struktūruoti pokalbį, stengtis užmegzti ryšį su vaiku ir tikrinti, ar pokalbis į kažką svarbaus vaikui veda. Jei vaikas tavęs negirdi/nenori girdėti, drąsiai pokalbį pabaik pati, prieš tai ramiai ir mandagiai pakvietusi vaiką paskambinti kitą kartą. Tuo, ką sako vaikai, tikime visada ir stengiamės nevertinti jų pasisakymų kaip melo, vietoj to, nuoširdžiai kviečiame papasakoti daugiau detalių apie neįtikimus dalykus. Seksualinio turinio pokalbiuose padeda aiškus ir atviras įvardinimas to, apie ką kalba vaikas (pvz pornografija). Struktūruojant tokį pokalbį, tikslinga vaiko paklausti, o ką jis žino apie pornografiją, apie jos poveikį bręstančiam žmogui, teisėtumą ir pan.