Sveikinu pirmą kartą pamėginus konsultuoti vaiką. Tavo šiltas, jaukus tembras labai tinka atviram pokalbiui, o tuo pačiu jautėsi didelis pasimetimas, kurį tikrai suprantu, nes nėra lengva iš karto pritaikyti visus įgūdžius. Pirmame pokalbyje pristigo plataus situacijos tyrinėjimo - gražiai peržvelgei dienos jausmus, tačiau norėjosi paltesnio vaizdo kiek laiko yra broliukas, kada prasidėjo tas nuovargis ir susierzinimas, daugiau informacijos apie tėtį ir jo vaidmenį. Vertinga gilinti jausmų tyrinėjimą - kada sustiprėja tas vienišumas, kokių dar jausmų jaučia broliui, kada būna lengviau... Sprendimuose gerai suformulavai galimas alternatyvas, palyginai jų galimas pasekmes. Gera pradžia, o ateičiai linkiu daugiau laisvės ir nepamesti vaidmens t.y. bandyti iš savo vidinių resursų ir žinių išbūti pokalbyje.