Pokalbis buvo išties šiltas ir empatiškas – tas jautėsi tiek iš tavo balso, tiek ir iš naudojamų atspindėjimų (girdžiu, kad tau svarbu leisti laiką su draugais), taiklių sureagavimų (džiugu, kad aplinkoje yra žmogus, kuris nerūko), rodomo supratimo (suprantu, kad tai nemaloni situacija). Labai gražiai tyrinėjai situaciją, gilinaisi į ją užduodama klausimus iš skirtingų laiko perspektyvų (dabartis/ansktesnė patirtis), tuo pačiu nepamiršdama ir vaiko jausmų. Ateityje skatinčiau labiau atkreipti dėmesį į pokalbio bei paties vaiko tempą, nenuskubėti su keliais klausimais vienu kartu. Tau pavyko patyrinėti bei paskatinti vaiką pačiam įvardinti įvairias alternatyvas, tačiau einant į sprendimų dalį, gali būti vertinga sugretinti bei pakviesti vaiką įvertinti, palyginti galimas alternatyvas (kas tau pačiam atrodo svarbiau – rūkymas, ar santykiai su nauja mergina?). Visumoj pokalbis tikrai pavyko, sėkmės ir toliau!