Priklausomybių temoje, tau pavyko užmegzti kontaktą su vaikais, gražiai drąsinai kalbėti apie savo sunkumus, užtikrinai, kad pokalbis bus konfidencialus. Tokiuose pokalbiuose svarbu suteikti adekvačią informaciją apie priklausomybes ar narkotines medžiagas, todėl gerai, kad jautriai, bet aiškiai įvardijai, jog priklausomybė yra liga, kuriai įveikti reikia laiko. Į ką labiau atkreipk dėmesį, tai situacijos ir jausmų tyrinėjimą bei pokalbio struktūrą. Struktūruoti pokalbį padeda situacijos tyrinėjimas. Tam pasitarnauja atviri klausimai, skatinantys vaiką daugiau pasakoti apie save, savo sunkumus. Klausimų uždavei daug, tačiau didžioji dauguma jų buvo uždari – „ar seniai rūkai, ar seniai atsitiko, ar padėjo, ar mama geria“. Vaikas pasijautė tardomas, o tau pačiai sunkiai sekėsi kreipti pokalbius norima linkme. Taip pat reaguok į vaiko išsakytus jausmus ne tik atspindėjimais, bet tyrinėk juos, iš kur jam kyla pyktis, kas ta tuštuma, kuri sakai atsivėrė ir pan. Daug išmokai, nesustok!