Pokalbį pradėjai puikiai. Padrąsinai vaiką, užtikrinai konfidencialumą, sukūrusi tinkamą atmosferą, pradėjai tyrinėti situaciją. Nespaudei vaiko išsipasakoti. Ramiai su empatija vedei pokalbį. Gilinaisi į jausmus, išreiškei supratimą ir palaikymą. Nuėmei atsakomybę nuo vaiko dėl tėvų elgesio. Tyrinėjai alternatyvas, kas iš aplinkinių galėtų padėti vaikui. Rūpinaisi vaiko saugumu. Pokalbis vyko kryptingai laikantis konsultavimo gairių. Linkiu daugiau pasitikėjimo savo jėgomis.