Ačiū už tokį intensyvų užsiėmimą. Suprantu, kad tiek skirtingų situacijų gali būti nelengva atlaikyti, vis tik tau pavyko. Šaunu, kad aiškiai brėžei ribas ir stengeisi nepasiduoti manipuliacijoms. Stipru, kad naudoji atspindėjimą ir apibendrinimą, pokalbiai buvo jautrūs ir empatiški, stengeisi užmegzti konstruktyvų kontaktą ir tau tai puikiai sekėsi. Ateičiai kviečiu nebijoti įvardinti sekso ir seksualinių santykių, kad tiek tau, tiek vaikui būtų aišku, apie kokius santykius jūs kalbatės. Taip pat svarbu vaiką perspėti, kad turėsi dėti ragelį, jei jis ir toliau nekalbės rimtai. Paprastai perspėjame 1-2 kartus, duodami vaikui šansą pasitaisyti ir jei niekas nesikeičia, tik tada dedame ragelį. Sėkmės ir toliau!