Pokalbyje buvo tikrai nemažai gerų vietų, gražiai panaudojai atspindėjimus perėjimui prie klausimo, tačiau norėjosi, kad paanalizuotum giliau, nepaleistum užduotų klausimų taip greitai ir nešokinėtum nuo vienos temos prie kitos. Puiku, kad pasidomėjai merginos svoriu, klausei dėl ko mergina jaučiasi gerai, dėl ko ji galvoja, kad yra negraži. Apie paauglystę/brendimą buvo galima kalbėti šiek tiek anksčiau. Gal tai būtų padėję surasti nuoseklesnę pokalbio kryptį. Pokalbyje dar buvo galima aptarti kas ją paskatino galvoti, kad neturės šeimos, kokie yra sveiki savo kūno priežiūros būdai (sportas, sveika mityba, miegas ir pan.), ar tik yra bandžiusi nevalgyti.