Akivaizdu, kad įsijauti į pokalbį, į vaiko situaciją, stengiesi suprasti ir padėti. Naudoji tai, ką išgirdai per užsiėmimą - atspindi galimą riziką, paaiškini, kad vaikinas nebūtinai gali būti toks, kokiu dedasi virtualioje erdvėje, įvardini, kad tai gali būti pavojinga. Šiame pokalbyje norėjosi daugiau aptarimo, kuo tai gali būti pavojinga ir padiskutavimo su mergina, ką ji galėtų daryti tam tikrais atvejais, pvz.: jei paaiškėtų, kad tai ne tas vaikinas, su kuriuo ji susirašinėjo arba jei vaikinas jei nepatiktų ir pan. Taip pat verta aptarti veiksnius, kurie galėtų padėti apsisaugoti, pvz.: susitikti prekybcentryje, kur daug žmonių, mama arba draugė galėtų palaukti kažkur už kampo, draugė galėtų paskambinti po 15 min. nuo pasimatymo pradžios ir pan. Tad linkiu drąsiai tyrinėti situaciją ir galimus sprendimus.