Labai gerai žinai teorinę savižalos dalį.
Puiku, kad užtikrini saugumą ir teiraujiesi apie fizinę sveikatą. Taip pat verta vaikui pabrėžti, kad jeigu pasidarys bloga, pradės svaigti galva ar pajausi kitokį pablogėjimą, skambink 112 ir kviesk greitąją.
Kalbant apie savižalą labai svarbu girdėti, ką vaikas sako, tad ne tik atspindėk, bet ir klausk, kaip netekai vaikino, kokio palaikymo norėtum iš tėvų ir pan.
Kai paklausi, kada užeina sunkios mintys, kitas klausimas gali būti - apie ką tuomet galvoji; kas tau sunkiausia šiuo metu?
Po to galima pereiti ką kitaip daryti, kai užeina sunkios mintys. Kaip galėtum išvengti žalojimosi?
*Atkreipk dėmesį į vaiko filosofinius, lyrinius pamąstymus (pvz., kaip poetiškai, jautriai tu man pasakoji apie kraujo srovelę per ranką, jaučiu, kad esi mąstantis, sąmoningas, kūrybingas žmogus).
*Stiprink vaiko savivertę: noriu pasidžiaugti, kad ner ir sunkioje situacijoje ieškai išeities, iš to suprantu, kokia stipri esi. 