Pasirinkai tikrai gerą pokalbio kryptį, išsiaiškinai situaciją ir aptarėte daug sprendimų būdų. Kas būtų dar padėję pokalbyje, jei būtum daugiau atspindėjusi tą ką išgirdai ("Aha, suprantu, kad mama dar kelias valandas dirbs ir gali neatsiliepti telefonu, tai mes turime sukurti planą, ką tau daryti, kol ji grįš"), taip pat jei kažkiek paaiškintum vaikui dėl ko klausi, kur laiko raktus (pvz.: "žinai, kai žmonės susijaudina būna mažiau pastabūs ir kartais gali nepamatyti, kad įsidėjo raktus kažkur kitur. sutarkim, kad kai tu ramiai prisėsi kavinukėje, dar kartą pažiūrėk kuprinės ir visas kitas kišenes"), taip pat nepamiršk jausmų (pvz. "tikiu, kad gali būti neramu dabar laukti mamos", "girdžiu, jog tikrai smarkiai nerimauji dabar" ir pan.).