Pokalbis buvo labai empatiškas, jautėsi tavo nuoširdus palaikymas ir išbuvimas su vaiku, kas yra ypatingai svarbu netekties, išdavystės temose. Nors minėjai, kad jauteisi dirbtinai daranti pauzes, tačiau pokalbyje to dirbtinumo visiškai nesijautė, atvirkščiai – neskubėjimas atrodė natūralus ir labai tinkamas, skatinantis vaiką po truputį atsiverti. Naudojai daug atspindėjimų ir rodei supratimą, gražiai tyrinėjai jausmus ne tik esamuoju momentu, bet ir sugrįžtant į patį išsiskyrimo momentą. Dar būtų labai tikę daugiau patyrinėti ir situaciją (liko nepaliesta geriausios draugės, kuri taip pat išdavė merginą, tema), taip pat ateityje kviečiu daugiau dėmesio skirti ir pokalbio struktūravimui. Tačiau nepaisant to, pokalbis tikrai pavyko, buvo jautrus ir šiltas, ačiū tau už tai ir sėkmės toliau!