Pokalbyje matėsi tavo  analitiškumas, klausimų formulavimo įgūdžiai ir detali situacijos analizė. Tokioje  kruopščioje  analizėje vertėtų pasirinkti svarbiausius klausimus ir temas, apie kurias nori surinkti informaciją - kitu atveju gali gauti labai daug žinių apie mažai reikšmingus dalykus ar iš pokalbio pereiti į apklausą, kuriame vaikas pradės lakoniškai atsakinėti į užduodamus klausimus be jausminio turinio. Vertėtų į pokalbį įpinti daugiau atspindėjimų ir empatiškų sureagavimų, pvz., vaikinui kalbant apie tai, jog fantazijos nėra normalios - "girdžiu, jog apie tai galvodamas, jautiesi nemaloniai ir tai kelia tau šleikštulį". Džiugina, jog pokalbyje dažnai klausdavai, kaip vaikinas jaučiasi šią akimirką - tai yra ypač svarbu, kadangi pati tema vaikinui yra nepatogi. Kiek daugiau empatijos pridėtų vaikino jausmų priėmimas - "suprantu", "girdžiu", "galiu įsivaizduoti". Linkiu ryžto ir drąsos keliaujant šia kelione toliau!