Ačiū už jausmų kupiną pokalbį. Džiaugiuosi, kad pokalbyje buvai su vaiku, girdėjai nerimą, atspindėjai, sakydama, kad supranti, ne kartą natūralizavai jausmus. Pokalbyje buvo daug "užjaučiu", kurį būtų galima keisti "galiu tik įsivaizduoti kaip tau sunku" ar kitaip, nes užjaučiu labiau tinka kai kalbam apie netektis, o šiuo atveju dar tik buvo įtariama liga. Džiugu, kad tavo pokalbyje buvo daug klausimų apie jausmus, bet siekiant gilesnio ir labiau struktūruoto pokalbio, pasistenk klausti tiksliau "kas šiuo metu tave labiausiai neramina", "kaip šiuo metu jauteisi", kaip jauteisi, kai sužinojai diagnozę", "kaip pasikeitė tavo jausmai" ir pan. Pokalbyje taip pat norėtųsi analizuojančių klausimų, būtų šaunu, jeigu juos įpintum kartu su klausimais apie jausmus. Suprantu, kad kartais norisi paguosti vaiką, ir sakyti, kad nebūtinai tau bus blogai, bet mes nežinom kaip bus, todėl reikėtų pasistengti nenaudoti tokių pasakymų, kad nesuteikti vilčių. Ačiū už pokalbį ir sėkmės kituose!