(Su Kristina). Empatiškai bandei priimti ir suprasti merginą, klausei, kaip ji jaučiasi, kas ją neramina. Atspindėdavai jos jausmus, rodei, kad ją girdi, tikslinaisi situaciją. Vis dėlto kiek pritrūko situacijos analizės: aiškiau pasiteirauti apie video, koks santykis su vaikinu (bijo, kad išplatins, tačiau vis dar bendrauja), kaip atrodo jų bendravimas, ką ji jaučia tam vaikinui. Pokalbyje leidai vaikui svarstyti, kaip ji galėtų parsisiųsti video atgal - deja, išsiųstos žinutės parsisiųsti nebegali. Tai svarbu aptarti su vaiku: kaip ji dėl to jaučiasi, ką ji toliau galinti daryti, pasikalbėti su tuo vaikinu apie tai, kaip ji  gali reaguoti, jeigu video vis dėlto išplistų. Užduodi gerus klausimus, tačiau kartais pasitaiko "kodėl" (kodėl išsiuntei video?). Keisk į "kas paskatino", "kas nutiko, kad..." ir pan. Verta labiau užsikabinti už konkretesnės situacijos ir ją labiau paanalizuoti: taip pokalbis tampa gilesnis, lengviau jį struktūruoti. Sėkmės toliau!