Labai stiprios dvi supervizijos, nes esi puikiai išmokusi visas esmines konsultavimo modelio žinutes, gražiai tyrinėji situacijas, reaguoji į jausmus, įterpi natūralizavimą, supratimą. Naudoji daug atvirų, savalaikių klausimų, pabrėžei, kad niekas neturi teisės taip elgtis, užtikrinai vaiko saugumą. Buvai be galo empatiška ir jautriai kalbinai pokalbyje apie seksualinę prievartą! Kai iškilo poreikis nukreipimui į PVL, aškiai ir paprastai suteikei informaciją vaikui. Kviečiu pamėginti dar atidžiau klausyti vaiko ir tyrinėti: „sakai, kad tai vyksta metus laiko, o kaip tu visą tą laiką gyvenai? Kaip tau sekėsi mokykloje iki šiol? Kiek laiko tokia situacija tęsiasi? Kaip sutarei su tėčiu, kol jis gyveno LT?“ Kai pavyks dar atidžiau ir giliau tyrinėti situacijas - bus tobula :) Sėkmės Deimante!