Tavo balse girdėjosi empatija ir noras vaiką suprasti, uždavei kelis puikius klausimus ,,kaip ilgai tai vyksta?" arba ,,gal gali daugiau apie tai papasakoti?", pokalbio pradžioje paminėjai, kad mergaitė nėra kalta dėl to, kad ją muša, bet vėliau šią mintį pametei. Pirmiausia tai pritrūko mergaitės saugumo įvertinimo, nes visgi kalbama apie smurtą, tad būtina iškart pokalbio pradžioje įsitiktini, kad vaikas yra saugus. Labai pritrūko situacijos analizės, greitai nušuoliavai prie sprendimų, o ir patys sprendimai buvo apie tai, kaip pakeisti pažymius. Tokioje situacijoje norėjosi, jog dažniau akcentuotum, jog toks jos tėčio elgesys yra netinkamas, už tai yra baudžiama, nesvarbu kokia yra smurto priežastis. Norėjosi daugiau jausmų analizės ir atspindėjimo, taip vaikas pajunta, kad jo tikrai klausomasi. Ateityje rekomenduoju vengti tokių pasakytumų, kaip ,,suprantu tavo skausmą", vaikas gali tai jautriai priimti ir iškart klausti ,,iš kur tu gali žinoti?". 