Sveikinu sėkmingai išbuvus visuose nekonsultaciniuose pokalbiuose. Kaip pati pastebėjai, buvo nelengva. Pokalbiuose pavyko reaguoti ramiai ir pagarbiai, iš anksto nenuvertinai vaikų intencijų – po išdykavimu gali slėptis vaikui aktualus sunkumas. Gražiai ir laiku sureagavai į įvairius trukdžius, neleidžiančius užmegzti kontaktą su vaikais. Taip pat labai natūraliai ir laiku sureagavai į situaciją, kai be galo sunku su vaiku susikalbėti, vaikas neklausė, ką jam sakei, dažnai pertraukinėjo – sugebėjai ramiai, paprastais žodžiais atkreipti jo dėmesį į tokį jo bendravimo stilių ir aiškiai nubrėžei pokalbio ribas. Ką gali patobulinti, tai pokalbio stabdymą (agresyvaus vaiko pvz.) ir užbaigimą: aiškiai įvardink, kas trukdo užmegzti kontaktą – „Girdžiu, kad ir toliau juokauji, todėl man sunku suprasti, kuo tau galiu padėti“, pateik vaikui pasiūlymą – „Kviečiu paskambinti kitą kartą, kai norėsi pasidalinti kokiais nors rūpesčiais“, užbaik pokalbį – „o šįkart aš dedu ragelį“. Puikiai Aurėja!