Buvo tikrai stiprus pokalbis-nuo pat pradžios pavyko užmegzti ryšį su vaiku ir sukurti erdvę saugiai kalbėtis (kitą kartą nepamiršk, kad viskas lieka tarp vaiko ir VL, o ne vaiko ir tavęs asmeniškai). Su nuoširdžia empatija drąsinai vaiką dalintis, išreiškei supratimą ir palaikymą. Neskubindamas jo uždavei daug gerų atvirų klausimų tyrinėdamas situaciją ir jausmus. Gerai, kad nuėmei atsakomybę nuo vaiko ir užtikrinai, kad tai, ką daro tėtis, yra neteisinga  ir neleistina. Tyrinėdamas situaciją galėjai kiek labiau pasigilinti į detales (pvz., ką tėtis konkrečiai daro, kiek vaikui metų ir pan.). Vertėjo aptarti, su kuo vaikas yra apie tai kalbėjęs ir su kuo saugiai galėtų pasikalbėti savo aplinkoje. Gražiai perėjai prie sprendimų paieškos, įtraukdamas ir vaiką, tinkamai pristatei PVL. Tik reikėtų prisiminti, kad PVL specialistai nevyksta pas vaikus, o tik organizuoja pagalbą.