Džiugu, kad renkiesi daugiau faktų, atspindi turinį, iš to formuoji klausimus. Visgi, faktų reikėtų daugiau (jei vaikas skambina dėl bet kokių santykių - aiškinkis daugiau apie juos; jei konkreti situacija - kada, kur, kaip vyko). Būtinai klausk tikslo, o ne numanyk jį - tai padeda ir vaikui susivokti, ko jis iš tikro nori, ir pačiam konsultantui kryptingai vesti pokalbį. Tikėk vaiko kūrybiškumu, nesistenk siūlyti savo sprendimų, nors jie galbūt atrodo patys tinkamiausi. Alternatyvas aptarkite išsamiai: ką darysi, kada darysi, ką sakysi, kaip kita pusė galėtų sureaguoti, kaip jaustumeisi ir pan.