Norisi pagirti už puikiai pradėtą pokalbį, neteisiantį ir nevertinantį vaiko išklausymą bei reagavimą į narkotikų vartojimą. Labai išsamiai tyrinėjai situaciją, tik šiuo atveju tyrinėjimas vyko tarsi apklausos forma, dvelkė skubėjimu, neįsigilinimu. Nors pradžioje uždavaei keletą labai reikalingų atvirų klausimų (ką pats galvoji apie narkotikus?; kaip dažnai vartoji?), tačiau viso likusio pokalbio metu uždavinėjai tik uždarus klausimus. Kadangi vaikas į tokius klausimus gan uždarai ir atsakinėjo, todėl ir neišvengėme apklausos įspūdžio, o emocinės paramos suteikimo pokalbis liko nuošaly. Tad kviečiu atkreipti dėmesį ir lavinti klausimų formulavimo įgūdžius, taip pat pokalbyje nepamiršti atspindėjimų, gilinimosi į vaiko jausmus. Kalabantis apie narkotikus taip pat verta pasidomėti, ką vaikas žino apie žalingą narkotikų poveikį.